b'\n_START_ARTICLE_\nHyvin asetettu ongelma\n_START_PARAGRAPH_\nHyvin asetettu ongelma on sellainen, jolle on olemassa yksik\xc3\xa4sitteinen ratkaisu, ja ratkaisu muuttuu vain v\xc3\xa4h\xc3\xa4n, jos alkuarvot muuttuvat v\xc3\xa4h\xc3\xa4n (eli ratkaisu on alkuarvojen jatkuva funktio)._NEWLINE_K\xc3\xa4sitteen loi matemaatikko Jacques Hadamard. H\xc3\xa4nest\xc3\xa4 fysikaalisten ilmi\xc3\xb6iden matemaattisten mallien piti olla hyvin asetettuja._NEWLINE_Malli, joka ei t\xc3\xa4yt\xc3\xa4 n\xc3\xa4it\xc3\xa4 ehtoja, on huonosti asetettu. Esimerkiksi l\xc3\xa4mp\xc3\xb6yht\xc3\xa4l\xc3\xb6 on hyvin asetettu. K\xc3\xa4\xc3\xa4nteinen l\xc3\xa4mp\xc3\xb6yht\xc3\xa4l\xc3\xb6, jossa alkuper\xc3\xa4inen l\xc3\xa4mp\xc3\xb6tilajakauma p\xc3\xa4\xc3\xa4tell\xc3\xa4\xc3\xa4n my\xc3\xb6hemm\xc3\xa4st\xc3\xa4, ei ole hyvin asetettu, esimerkiksi ratkaisu on hyvin herkk\xc3\xa4 my\xc3\xb6hemm\xc3\xa4n l\xc3\xa4mp\xc3\xb6tilajakauman pienillekin muutoksille._NEWLINE_Jatkuvan ajan mallit usein diskretoidaan, jotta ne voitaisiin ratkaista numeerisesti. Vaikka malli olisi hyvin asetettu, se voi olla numeerisesti ep\xc3\xa4vakaa py\xc3\xb6ristysvirheiden tai datavirheiden vuoksi. Toisaalta my\xc3\xb6s hyvin asetettu ongelma voi olla h\xc3\xa4iri\xc3\xb6altis.'